Безпределност - част 2 (1930)
Безпределност - част 2 (1930)
-----------------------------


Приобщавайки се към Агни-Йога, ние неотклонно се устремяваме към безпределността. Всенасищащата стихия ни води към далечните светове. Невъзможно е да се изрази безграничното величие в една книга. В началото трябва да се изгради осъзнаване на безпределността. Както устремът побеждава пространството, така съзнанието ще доведе до безпределността. Не ужас, не объркване, а трепет обгръща встъпилия в чертозите на светлината. Така, без да се бавим, без да отстъпваме, ще слушаме гласа на зората и ще се устремим към прага на преображението! Можете да получите ключа към следващата Врата, но преди това трябва да укрепите духа си чрез осъзнаване на величието на безпределността.